'কা'ৰ বিৰুদ্ধে আজি গুৱাহাটীত NSUIৰ প্ৰতিবাদী কাৰ্যসূচীত অংশ লোৱা সংগঠনটোৰ ৰাষ্ট্ৰীয় সভাপতি নিৰজ কুণ্ডনক মহানগৰ আৰক্ষীয়ে আটক কৰে। তেওঁৰ লগতে NSUIৰ অসমৰ ৰাজ্যিক সভাপতি জ্যোতিবিকাশ চাংমাইকে ধৰি শতাধিক প্ৰতিবাদকাৰীক আৰক্ষীয়ে আটক কৰি লৈ যায়।
উল্লেখযোগ্য যে অসম ৰাজ্যিক NSUIয়ে আজি মহানগৰীৰ গুৱাহাটী ক্লাবত 'কা'ৰ বিৰুদ্ধে প্ৰতিবাদ সাব্যস্ত কৰিছিল। তাতে অংশ ল'বলৈ দিল্লীৰ পৰা আহি উপস্থিত হৈছিলহি নিৰজ কুণ্ডন।
নিৰজে ভাষণ প্ৰদান কৰাৰ পাছতে NSUIৰ প্ৰতিবাদকাৰীসকলে ৰাজ্যপালক স্মাৰকপত্ৰ দিয়াৰ উদ্দেশ্যে ৰাজভৱনলৈ সমদল উলিয়াবলৈ চেষ্টা কৰে। কিন্তু আৰক্ষীয়ে বেৰিকেড দি ৰখাবলৈ চেষ্টা কৰে প্ৰতিবাদী সমদলটো। তাৰ পাছতে এক উত্তপ্ত পৰিস্থিতি সৃষ্টি হয় লগতে আৰক্ষী প্ৰতিবাদকাৰীৰ মাজত হতা হতিৰ সৃষ্টি হয়।
প্ৰতিবাদকাৰী সকলে বেৰিকেড ভাঙি পাৰ হৈ যাবলৈ চেষ্টা কৰাৰ সময়তে আৰক্ষীয়ে তেওঁলোকক আটক কৰি পানবজাৰ থানালৈ লৈ যায়।
কিম জঙ উনৰ নতুন ফতোৱা; দেশৰ শিশুসকলৰ নাম ৰাখিব লাগিব 'বোমা','বন্দুক'!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
